
DOCUMENTATIA DE LICITATIE
privind aprobarea închirierii prin licitaţie publică, cu drept de superficie, a unui teren în suprafaţă de 2000mp teren situat în intravilanul sat Golești,comunei Golești,categorie de folosință curți construcții

STUDIU  DE  OPORTUNITATE
privind aprobarea închirierii prin licitaţie publică, cu drept de superficie, a unui teren în suprafaţă de 2000mp teren situat în intravilanul sat Golești,comunei Golești,categorie de folosință curți construcții
1. Prezentare generala.
           Strategia de dezvoltare economico-sociala locala, prin consolidarea resurselor existente, furnizeaza comunei stabilitate si extindere economica solida. Dezvoltarea investițiilor locale presupune crearea unui climat care să atraga și investitii ,ceea ce va avea un impact pozitiv asupra comunitatii, prin cresterea ofertei de noi locuri de munca direct create, creșterea veniturilor, atât ale comunității cat si ale unitatii administrativ –teritoriale, dezvoltarea economica,etc.
            Consiliul Local Golești închiriază prin licitaţie publică, cu drept de superficie, un teren în suprafaţă de 2000mp teren situat în intravilanul sat Golești,comunei Golești, categorie de folosință curți construcții
2. Necesitatea si oportunitatea închirierii
          Motivele de ordin tehnic, economic, financiar, social si de mediu care justifica initierea concesionarii terenului sunt:
a)Tehnico-economic si financiar
          Pe terenul închiriat,pe care se va constitui un drept de superficie, determină o sursă de venituri proprii pentru comună, prin stabilirea unui preț care va fi plătit și care va fi stabilit prin licitație.Pe teren se vor edifica cladiri cu funcțiuni comerciale și servicii , activități manufacturiere de mici dimensiuni nepoluante, care sa respecte conditiile stabilite prin Planul Urbanistic General, in conditiile ce se vor impune prin autorizatiile de construire.
         Atragerea capitalului privat in actiuni ce vizeaza satisfacerea unor nevoi ale comunitatii locale, precum si ridicarea gradului de civilizatie si confort ale acesteia.
b)Social   
         Obiectivul beneficiarului dreptului de superficie este de a realiza o investiție pe imobilul care face obiectul prezentei proceduri în conformitate cu prevederile certificatului de urbanism. Un aspect social care se are în vedere este crearea de noi locuri de muncă, care vor deservi viitorul obiectiv ce urmează să fie construit. Închirierea terenului ce reprezintă obiectul acestui studiu de oportunitate prezinta un dublu interes, atât pentru comuna, prin valorificarea superioara a suprafețelor de teren proprietate privata și publică, cat si pentru cetățenii care doresc construirea unei clădiri cu funcțiuni comerciale și servicii.
c)Mediu
             Superficiarul va obține toate autorizațiile și avizele necesare pentru realizarea investiției pe imobilul ce face obiectul dreptului de superficie. Realizarea investiției și funcționarea ulterioară a obiectivului se va face cu aplicarea legislației în vigoare privind protecția factorilor de mediu.
              După primirea certificatului de urbanism , titularul are obligația de a se prezenta la autoritatea competentă pentru protecția mediului în vederea evaluării inițiale a investiției și stabilirii demarării procedurii de evaluare a impactului asupra mediului și/sau a procedurii de evaluare adecvată.
În situația în care autoritatea competentă pentru protecția mediului , stabilește efectuarea evaluării impactului asupra mediului și/sau a evaluării adecvate, solicitantul are obligația de a notifica acest fapt autorității administrației publice competente cu privire la menținerea cererii pentru autorizarea executării lucrărilor de construcții. 
În cazul în care, după emiterea certificatului de urbanism ori pe parcursul derulării procedurii de evaluare a impactului asupra mediului ,solicitantul renunță la intenția de realizare a investiției,acesta are obligația de a notifica acest fapt administrației publice competente.
          3. Nivelul  chiriei
      Nivelul chiriei va fi stabilit în baza ofertei declarate castigatoare depuse la licitatia publica ce se va organiza la sediul primariei Golești, cu respectarea prevederilor legale in vigoare .

A. CAIET DE SARCINI

Prezentul a fost întocmit având în vedere următoarele acte normative:
- Ordonanța de Urgență a Guvernului nr. 57/2019, privind Codul administrativ, cu modificările și completările ulterioare;
- Legea nr. 287/2009 privind Codul Civil, republicata, cu modificările și completările ulterioare;
1. INFORMATII PRIVIND ORGANIZATORUL PROCEDURII DE LICITATIE
1.1. Denumire : Comuna Golești;
1.2. Sediul : Localitatea Golești, str. Cotești, nr.2, comuna Golești, judetul Vrancea, cod postal 627150;
1.3. Date de contact : telefon/fax 0237/212989,e-mail: office@comunagolesti-vrancea.ro ;
1.4. Cod identificare fiscala: 4297967;
2. INFORMATII GENERALE PRIVIND OBIECTUL CARE FACE OBIECTUL ACORDARII DREPTULUI DE SUPERFICIE
2.1. Obiectul contractului de superficie:
Transmiterea de către proprietar pe o perioada determintă superficiarului, care actionează pe riscul si raspunderea sa, a dreptului si obligatiilor de exploatare a unei
suprafete de teren pentru edificarea unor cladiri cu functiuni comerciale și servicii , activități manufacturiere de mici dimensiuni nepoluante, cu conditionarile prevazute de reglementarile de urbanism aprobate.
2.2. Descrierea si identificarea bunului care face obiectul procedurii :
Terenul are 2000mp, categoria de folosinta curți construcții situat în satul Golești,
comuna Golești, judetul Vrancea, numar cadastral 54720 .
2.3. Regimul juridic al bunului care face obiectul procedurii:
Terenul face parte din domeniul public al comunei Golești fiind înscris în inventarul bunurilor care fac parte din domeniul public al comunei.
Categoria de folosinta a terenului este curți construcții si face parte din intravilanul
localitatii Golești.
2.4. Regimul urbanistic:
Conform Planului Urbanistic Zonal si Planului Urbanistic General Zona este de servicii și agrement , având POT (procent de ocupare a terenului) maxim 50% din suprafata
“curti constructii”) si CUT(coeficient de utilizare a terenului) maxim – 0,50
Indicatorii detaliati ai zonei sunt descrisi în documentatiile de urbanism aprobate care
sunt disponibile pe pagina de internet a institutiei la urmatoarea adresa:
https://comunagolesti-vrancea.ro/.
Orice modificare a acestora se va efectua conform prevederilor legale in materie,
respectiv Legea nr. 350/2001, privind amenajarea teritoriului si urbanismul cu modificarile si completarile ultarioare si a legislatiei secundare.
3. DURATA ACORDARII DREPTULUI DE SUPERFICIE
Contractul de superficie se încheie pentru o perioada de 49 de ani cu posibilitatea prelungirii acestuia la expirare prin acordul partilor.
4. DESTINATIA OBIECTULUI CONTRACTULUI DE SUPERFICIE
4.1. Titularul dreptului de superficie trebuie sa realizeze pe terenul care face obiectul superficiei cladiri cu functiuni comerciale si servicii profesionale complementare, activitati manufacturiere de mici dimensiuni nepoluante, cu conditionarile prevazute de reglementarile de urbanism aprobate,in conformitate cu prevederile legale privind urbanismul si a reglementarilor locale de urbanism.
4.2. Titularul dreptului de superficie trebuie sa utilizeze terenul respectiv în regim de continuitate si permanenta.
4.3. Calitatea de titular al dreptului de superficie o poate avea orice persoana fizica sau persoana juridica cu capacitate deplina de exercitiu.
4.4. Termenul de realizare a investitiilor cu respectarea reglementarilor de urbanism este de 24 de luni de la semnarea contractului, iar in cazul nerespectarii acestuia,contractul se reziliaza fara alte formalitati.
5. PROCEDURA DE LICITATIE
5.1. Dreptul de superficie se va atribui prin aplicarea procedurii licitatiei publice cu oferta in plic cu adjudecare la cel mai mare pret oferit.
5.2. Ofertanţii vor depune la registratura institutiei, până la data si ora limită stabilită în anunţul publicitar, oferta intr-un plic sigilat care va contine documentele prevazute la sectiunea instructiuni pentru ofertanti.
5.3. Plicurile se desfac in ordine inregistrarii acestora, fiind verificate pe rand documentele de eligibilitate si ofertele financiare.
5.4. Criteriul de atribuire al contractului de superficie este pretul cel mai mare.
5.5. Procedura de licitatie se considera valabila daca sunt primite cel putin doua oferte eligibile, in caz contrar procedura se va relua.
6. NIVELUL MINIM AL CHIRIEI
6.1. Nivelul minim de pornire al licitației este 4,75 lei/mp/an ,respectiv 792 lei/luna.
6.2. Pentru anii fiscali următori, chiria se va indexa din oficiu fara nicio notificare din partea proprietarului in functie de indicele de inflatie aferent anului fiscal respectiv.
6.3. Chiria se va achita anual in numerar la casieria institutiei sau prin virament
bancar in doua rate egale care se achita pana la data de 31.03 si 30.09 a fiecărui an pentru care se face plata.
6.4. Neplata la termenul stabilit a chiriei atrage majorari de intarziere in cuantumul prevăzut de legislația fiscala în vigoare pentru plata impozitelor si taxelor locale
pentru suma rămasă de plata pentru fiecare luna sau fractiune de luna de întârziere.
6.5. Neplata chiriei pentru o perioada de 2 ani consecutivi atrage rezilierea contractului fără alte formalități iar chiria neîncasată va fi recuperata prin procedurile legale
referitoare la executarea silita.
6. GARANTIA DE PARTICIPARE SI TAXA DE PARTICIPARE
6.1. Garanţia de participare este obligatorie şi se constituie de către ofertant în numerar la casieria instituţiei organizatoare, sau prin ordin de plata in contul institutiei în scopul protejării organizatorului licitaţiei faţă de riscul unui comportament necorespunzător al acestuia pe întreaga perioadă derulată până la încheierea contractului.
6.2. Valoarea garanţiei de participare la licitaţie este de 950 lei reprezentand 10% din preţul de pornire al licitaţiei, calculat ca lei/an.
6.3. Garanţia de participare se restituie, în cazul ofertanţilor a căror ofertă nu a fost declarată câştigătoare, în termen de cel mult 10 zile de la data semnării contractului,
sau data anularii a procedurii de licitaţie de către conducătorul instituţiei organizatoare.
6.4. Instituţia organizatoare are dreptul de a reţine garanţia de participare,ofertantul câştigător pierzând astfel suma constituită, atunci când acesta din urmă refuză să semneze contractul în termenul precizat în prezentul Regulament.
6.5.In cazul ofertantilor declarati castigatori care incheie contractul de constituire a dreptului de superficie, garantia va fi retinuta de organizator si compensata din prima
transa de plata. 
6.6. In vederea recuperării costurilor cauzate de întocmirea raportului de evaluare a
imobilului și de publicitate privind procedura, ofertanții vor achita o taxa de participare in cuantum de 500 lei, în numerar la casieria instituţiei organizatoare, sau prin ordin de plata în contul institutiei.
6.7. Taxa de participare se returneaza numai în cazul retragerii ofertelor până la termenul maxim de depunere a ofertelor. Dupa depasirea acestui termen, taxa de participare nu se returnează.
7. CLAUZE CONTRACTUALE SPEFICIFE
7.1. Superficiarul este obligat sa asigure exploatarea eficiente in regim de continuitate si permanenta a bunului care face obiectul contractului.
7.2. Superficiarul este obligat sa exploateze pe riscul si pe răspunderea sa în mod direct bunul care face obiectul contractului.
7.3. Superficiarul are drept de folosință a bunului care face obiectul contractului potrivit naturii acestuia si scopului stabilit de proprietar prin documentația de atribuire si contract, respectiv pentru realizarea unor clădiri cu funcțiuni comerciale si activități
manufacturiere de mici dimensiuni nepoluante, cu condiționările prevăzute de reglementările de urbanism aprobate.
7.4. Este interzisa subînchirierea sau darea în folosință gratuita a bunului care face
obiectul contractului sau a unei părți din acesta unor terțe persoane fără acordul scris al
proprietarului.
7.5. Modificarea destinației terenului se poate realiza la solicitarea motivata a Superficiarului prin acordul scris al Proprietarului.
7.6. Superficiarul este obligat sa achite chiria la prețul si în termenul stabilit prin
contractul de superficie.
7.7. Superficiarul este obligat la plata impozitelor si taxelor locale stabilite pentru terenul care face obiectul prezentul contract si pentru construcțiile realizate pe acesta așa cum sunt ele stabilite conform legislației în vigoare.
7.8. Superficiarul este obligat sa realizeze si să recepționeze investiția prevăzută în contract in termen de 24 de luni de la semnarea contractului cu respectarea prevederilor
legale în domeniul urbanismului și autorizării lucrărilor de construcții.
7.9. Proprietarul are dreptul de a inspecta terenul care face obiectul prezentului contract verificând respectarea obligațiilor asumate de către Superficiar cu notificarea scrisă
prealabila a acestuia.
7.10. Proprietarul are obligația sa nu îl tulbure pe superficiar în exercițiul drepturilor rezultate din prezentul contract.
7.11. Proprietarul are obligația sa permită Superficiarului pe cheltuiala acestuia accesul la retelele de utilitati publice existente in zona.
7.12. Dreptul de superficie inceteaza pentru una din urmatoarele cauze:
a. La expirarea perioadei daca partile nu au hotarat prelungirea acestuia;
b. Prin consolidare, data la care terenul si constructia devin proprietatea aceleiași persoane;
c. Inainte de expirare prin acordul scris al ambelor parti;
d. Prin reziliere de catre Proprietar in cazul nerespectării obligațiilor contractuale de către Superficiar sau a incapacității îndeplinirii acestora;
e. In cazul nerealizării investițiilor propuse in termenul stabilit in contract;
f. In cazul în care interesul national sau local o impune, prin denuntarea unilateral a contractului de catre Proprietarul terenului. In aceasta situatie, Proprietarul va notifica de îndata intentia de denuntare precum si motivele care au determinat aceasta masura;
7.13. Contractul se incheie in forma autentica la un notar public, toate cheltuielile legate de intocmirea si autentificarea acestuia căzând exclusiv in sarcina superficiarului.
9. REGIMUL BUNURILOR UTILIZATE DE LOCATAR IN DERULAREA
CONTRACTULUI
Categoriile de bunuri ce vor fi utilizate de superficiar in derularea contractului de superficie sunt:
a) bunuri de retur - sunt bunurile care revin pe deplin drept, gratuit si libere de
orice sarcini proprietarului, la încetarea contractului de superficie. Sunt bunuri de retur,
bunurile care fac obiectul închirierii, respective terenul intravilan.
b) bunuri de preluare – sunt considerate construcțiile realizate de superficiar
in conditiile legii cu autorizație de construire, construcții care la expirarea contractului pot reveni proprietarului în măsura în care acesta din urma îsi manifesta intenția de a le prelua în schimbul plații unei compensații egale cu valoarea contabila actualizata
c) bunuri proprii – sunt bunurile care la încetarea contractului, rămân în proprietatea superficiarului. Sunt bunuri proprii bunurile care au aparținut superficiarului si au fost utilizate de către acesta pe toata durata închirierii, respectiv, constructii provizorii,utilaje,unelte,etc.

B. INSTRUCŢIUNI PENTRU OFERTANŢI
1. CONDITIILE DE VALABILITATE PE CARE TREBUIE SA LE ÎNDEPLINEASCA OFERTELE
1.1. Ofertanții vor depune la registratura instituției, până la data si ora limită stabilită în anunțul publicitar, oferta într-un plic sigilat care va conține următoarele documente:
a) documentele de eligibilitate;
b) oferta tehnica care va fi introdusa într-un plic sigilat;
c) oferta financiara care va fi introdusa într-un plic sigilat;
1.2. Documentele de eligibilitate sunt urmatoarele:
a) Cererea de inscriere la licitatie conform formularului tip pus la dispozitie de
organizator;
b) Copie act de identitate (buletin de identitate, carte de identitate, paşaport) – în
copie doar pentru persoane fizice;
c) Certificat de înmatriculare emis de Oficiul Registrului Comerţului (sau echivalent pentru persoane juridice străine) – in copie certificata pentru conformitate cu originalul, doar pentru persoane juridice;
d) Împuternicire prin care reprezentantul persoanei juridice/ fizice este autorizat
să-l angajeze pe acesta în procedura pentru atribuirea contractului de închiriere (dacă este cazul) – în original. Împuternicirea va fi însoţită de o copie a actului de identitate a persoanei împuternicite (buletin de identitate, carte de identitate, paşaport) ;
e) Dovada achitării contravalorii garantiei de participare - în copie;
f) Dovada achitării contravalorii taxei de participare - în copie.
1.3. Oferta tehnica va fi introdusa in plic sigilat care va contine propunerea de investitie pe care intentioneaza sa o realizeze pe terenul respectiv care va contine minim date tehnice (suprafata, inaltime, tipul contructiilor si instalatiilor, etc), tipul investitiei, valoarea estimata a investitiei, termen de realizare, locuri de munca create, alte informatii relevante.
1.4.Oferta financiara intocmita conform formularului tip pus la dispozitie de organizator va fi depusa într-un plic sigilat care se va deschide după verificarea documentelor de eligibiliate.
1.5. Ofertele vor fi semnate si stampilate pe fiecare pagina de reprezentantul/ reprezentantii  autorizat/autorizati corespunzator sa angajeze ofertantul în contract.
1.6. Plicurile se desfac in ordinea înregistrarii acestora, fiind verificate pe rând
documentele de eligibilitate, ofertele tehnice si la final ofertele financiare.
1.7. Comisia va proceda la verificarea documentelor de eligibilitate, iar in cazul in
care nu sunt depuse documenele solicitate sau sunt incomplete oferta este declarata
neeligibila si respinsa fara a se mai deschide ofertele tehnice si financiare.
1.8. După verificarea documentelor de eligibilitate, Comisia va verifica oferta tehnica
si modul de încadrarea a acesteia în cerințele caietului de sarcini, respectiv daca investitia propusa vizează realizarea unei clădiri cu funcțiuni comerciale si servicii profesionale complementare locuirii, activități manufacturiere de mici dimensiuni nepoluante, cu conditionarile prevazute de reglementarile de urbanism aprobate, iar in caz contrar, oferta va fi respinsa fara deschiderea ofertei financiara.
1.9. Comisia va proceda la verificarea ofertelor financiare ale ofertantilor promovati
după etapele anterioare.
1.10. Procedura de licitație se considera valabila daca sunt primite cel puțin doua
oferte eligibile, in caz contrar procedura se va relua cu stabilirea unei noi date si publicarea unui nou anunt.
2. CRITERIUL DE ATRIBUIRE AL CONTRACTULUI
2.1. Criteriul de atribuire al contractului de superficie este pretul cel mai mare.
2.2. În cazul în care ofertele financiare de pe prima poziție au preturi egale se va solicita din partea celor care au depus oferta financiară cu preț egal o noua oferta financiara în termen de 24 de ore.
2.3.In cazul în care niciun ofertant dintre cei aflați la egalitate nu depune alta oferta financiara in termenul stabilit procedura se va relua cu stabilirea unei noi date si
publicarea unui nou anunț.
3. DREPTUL DE CONTESTARE
3.1. Ofertanții nemultumiti pot formula contestatie in scris dupa fiecare etapa a evaluarii în termen de 24 de ore de la afisare la Primarul comunei, iar procedura de evaluare se suspenda pana la solutionarea contestatiei.
3. 2. Conducătorul instituţiei organizatoare va lua măsuri pentru soluţionarea contestaţiei, în termen de cel mult 24 de ore, de la data depunerii acesteia.
3. 3. Dacă în urma analizării contestaţiei se stabileşte că aceasta a fost întemeiată,
organizatorul anulează prin dispoziţie licitaţia şi ia măsuri pentru organizarea unei noi
licitaţii.
4. INCHEIEREA CONTRACTULUI DE SUPERFICIE
4.1. Dupa aprobarea Raportului procedurii de licitaţie, ofertantul declarat castigator va fi instiintat pentru semnarea contractului de superficie.
4.2. Contractul de superficie se încheie in forma autentica în cel mult 45 zile de la data aprobării de către primar a raportului procedurii de licitaţie. 
4.3. Cheltuielile legate de incheierea in forma autentica la Biroului Notarului Public a
contractului de superficie cad in sarcina exlusiva a castigatorului licitatiei.
4.4.Neîncheierea contractului de superficie dupa expirarea termenelor de mai sus,din vina exclusivă a ofertantului adjudecatar, atrage anularea procedurii de licitaţie publică
deschisă cu ofertă , respectiv pierderea garanţiei de participare a acestuia.


FORMULARE

FORMULARUL 1 - SCRISOARE DE ÎNAINTARE

Catre UAT COMUNA GOLEȘTI
Subsemnatul/subscrisa ______________________________________________,
cu domiciliul/sediul in__________________________________________________, CNP/CUI_____________________________,reprezentata legal prin __________________________ prin prezenta depun oferta pentru licitația publică, cu drept de superficie, a unui teren în suprafaţă de 2000mp teren situat în intravilanul sat Golești, comunei Golești, categorie de folosință curți construcții, aflat în domeniul public al comunei Golești.
Solicit aceasta in vederea realizarii investitiei ________________________________.
Depun anexat urmatoarele documente:
a)BI/CI pentru persoanele fizice/certificat de înmatriculare/certificat constatator valabil pentru persoanele juridice.
b) oferta financiara.
c) copie document plata garantie participare.
d) copie document plata taxa participare.
Declar ca am luat la cunostinta si sunt de acord cu prevederile caietului de sarcini si a
restului documentatiei de licitatiei.
Am achitat garantia de participare cu chitanta___________/___________
Am achitat taxa de participare cu chitanta___________/___________




Data____________________ Semnatura





FORMULARUL 2 - OFERTA TEHNICA


Catre ,
COMUNA GOLEȘTI


1. Examinand documentatia de atribuire, subsemnatul __________________________,
domiciliat in ___________________________________________________________,
reprezentant legal / imputernicit, al ofertantului         ____________________________
Ma ofer ca, in conformitate cu prevederile si cerintele cuprinse în documentația de atribuire având ca obiect încheierea unui contract de superficie asupra terenului în suprafata de 2000 mp,amplasat în intravilanul sat Golești, comunei Golești, categorie de folosință curți construcții, aflat în domeniul public al comunei Golești, sa realizez urmatoarea investitie:
A. Denumire___________________________________________________
B. Tipul activitatii______________________________________________
C. Termen de realizare_________________________________________
D. Valoarea estimata___________________________________________
E. Date tehnice:
i. Suprafata construita________________
ii. Regim de inaltime_________________
iii. Instalatii_________________________
iv. Echipamente_____________________
v. Altele___________________________
F. Locuri de munca nou create____________________
G. Alte informatii______________________________




Data întocmirii                                              nume, prenume__________________




Semnatura ______________________











FORMULARUL 3 – OFERTA  FINANCIARĂ


Catre .........................................................


1. Examinand documentatia de atribuire, subsemnatul __________________________,
domiciliat în ___________________________________________________________,
reprezentant legal / imputernicit, al ofertantului ________________________________
                                                                                   (denumirea/numele ofertantului),
Ma ofer ca, in conformitate cu prevederile si cerintele cuprinse in documentatia de atribuire avand ca obiect incheierea unui contract de superficie asupra terenului intravilan in suprafata de 2000mp, amplasat în intravilanul sat Golești, comunei Golești, categorie de folosință curți construcții, aflat în domeniul public al comunei Golești, sa ofer chiria de _______________ lei/an/intreaga suprafata.
2. Ne angajam ca, in cazul in care oferta noastra este stabilita castigatoare, dupa primirea terenului închiriat,sa realizam investitia propusa in conformitate cu prevederile caietului de sarcini.
3. Ne angajam sa mentinem aceasta oferta valabila pentru o durata de 90 zile si ea va ramane obligatorie pentru noi si poate fi acceptata oricând înainte de expirarea perioadei de valabilitate.


Data întocmirii                                                                       Nume, prenume
                                                                                                  Semnatura










 
D. CONTRACT DE CONSTITUIRE A DREPTULUI DE SUPERFICIE

Art. 1 Partile contractante 
Comuna Golești, cu sediul in comuna Golești, str. Cotești nr.2, judetul Vrancea, cod fiscal 4297967, reprezentata legal prin dl. Alexandru ZAR, avand functia de primar, În calitate de Proprietar, pe de o parte 
si
___________________________________________, domiciliat/cu sediul in localitatea ______________________________________, CNP/CIF _____________, reprezentat prin ______________________________ cu functia de_________________În calitate de Superficiar, pe de alta parte,
In temeiul prevederilor:
- Hotararii Consiliului local al comunei Golești nr. …../……………, privind
aprobarea superficiei pentru a terenului in suprafata de 2000 mp, amplasat în Golești,  număr cadastral 54720 , ce apartine domeniului public al comunei Golești;
- Raportul procedurii …………/……………………… prin care oferta depusa de
.……………………… a fost declarata câștigătoare;
- Prevederile art. 693-702 si art. 1170-1179 din Codul Civil.
Părțile semnatare au convenit sa încheie prezentul contract de constituire a dreptului
de superficie cu titlu oneros, denumit in continuare “contract” in fata notarului public in următoarele condiții:
Art. 2 Obiectul contractului
(1) Obiectul contractului îl reprezintă constituirea de catre Proprietar in favoarea
Superficiarului a unui drept de superficie asupra imobilului constituit din terenul intravilan in suprafata de 2000 mp, amplasat în Golești,  număr cadastral 54720 , ce apartine domeniului public al comunei Golești format din teren categoria de folosinta curți construcții.
(2) Terenul asupra căruia se constituie dreptul de superficie a fost dobândit de
către Proprietar figurând in inventarul domeniului public.
(3) Dreptul de superficie se constituie in scopul desfasurarii de catre Superficiar a a unei unei clădiri cu functiuni comerciale si servicii, activități manufacturiere de mici dimensiuni nepoluante, cu conditionarile prevazute de reglementarile de urbanism aprobate. in confirmitate cu prevederile legale privind urbanismul si reglementarile locale de urbanism aprobate.
(4) Superficiarul va deveni proprietarul constructiilor care se vor edifica pe terenul care face obiectul prezentului contract.
(5) Schimbarea destinatiei terenului poate fi efectuata numai cu acordul prealabil
scris al proprietarului.
Art. 3 Durata contractului
(1) Durata contractului este de 49 de ani si produce efecte de la data semnării de catre parti.
(2) Durata contractului poate fi prelungita numai prin acordul scris al partilor pentru o perioada echivalenta cu jumatate din durata initiala a contractului.
(3) In lipsa unui astfel de acord, contractul inceteaza de drept la data mentionata fara posibilitatea interventiei tacitei relocatiuni.
Art. 4 Pretul contractului
(1) Pentru utilizarea terenului, Superficiarul datoreaza o chirie de …………….. lei/ an.
(2) Beneficiarul dreptului de superficie va plati suma datorata în doua transe egale, pâna la data de 31 martie, respectiv 30 septembrie a anului în curs.
(3) Pentru depasirea termenelor prevazute la alin.(1), Superficiarul datoreaza majorari de intarziere in cuantum calculate in conditiile legii echivalente cu penalitatile prevazute de legislatia fiscala in vigoare privind impozitele si taxele locale in vigoare pentru fiecare luna sau fractiune de luna de intarziere din suma datorata incepand cu ziua urmatoare a termenului de scadenta pana la data platii.
(4) Pretul chiriei se actualizeaza anual cu rata inflatiei asa cum a fost stabilita de organele de stat care au atributii legale in acest sens.
(5) Neplata chiriei pentru o perioada de 2 (doi) ani consecutivi atrage rezilierea
prezentului contractul fara alte formalitati iar chiria neincasata va fi recuperata prin procedurile legale referitoare la executarea silita.
Art. 5 Drepturile si obligatiile proprietarului
(1) Proprietarul are dreptul de a inspecta terenul care face obiectul prezentului contract verificând respectarea obligatiilor asumate de catre Superficiar cu notificarea scrisa prealabila a Superficiarului.
(2) Proprietarul are obligatia sa nu il tulbure pe superficiar in exercitiul drepturilor rezultate din prezentul contract.
(3) Proprietarul are obligatia sa permita superficiarului pe cheltuiala acestuia, accesul la retelele de utilitati publice existente in zona.
Art. 6 Drepturile si obligatiile superficiarului
(1) Superficiarul are dreptul si obligatia de a utiliza terenul potrivit destinatiei stabilite de Consiliul local, prin caietul de sarcini, respectiv pentru realizarea unei unei 
cladiri cu functiuni comerciale si servicii, activitati manufacturiere de mici dimensiuni nepoluante, cu conditionarile prevazute de reglementarile de urbanism aprobate, in conformitate cu reglementarile de urbanism in vigoare;
(2) Superficiarul dobandeste posesia asupra terenului precum si dreptul de a dispune de substanta terenului in limitele impuse de necesitatea realizarii constructiei.
(3) Superficiarul se obliga sa realizeze investitia in termen de maxim 24 de luni de la data semnarii contactului.
(4) Viitoarele constructii vor fi realizate cu respectarea legislatiei in vigoare privind urbanismul si autorizarea lucrarilor de constructii precum si a reglementarilor de urbanism existente la nivel local aprobate.
(5) Modificarea destinatiei terenului se poate realiza la solicitarea motivata a
Superficiarului prin acordul scris al Proprietarului.
(6) Superficiarul este obligat sa utilizeze in mod direct terenul care face obiectul prezentul contract și sa nu transmita folosinta terenului in intreg sau in parte catre o terta persoana fara acordul prealabil scris al Proprietarului.
(7) Superficiarul este obligat la plata chiriei in cuantumul si în termenul stablit in prezentul contract, precum si a penalitatlor de întârziere.
(8) In cazul in care superficiarul sesizeaza existenta sau posibilitatea existentei unei cauze de natura sa conduca la imposibilitatea realizarii constructiilor, va notifica imediat acest fapt proprietarului, in vederea luarii masurilor ce se impun pentru asigurarea conditiilor de realizare a acestora.
(9) Superficiarul este obligat la plata impozitelor si taxelor locale stabilite pentru terenul care face obiectul prezentul contract si pentru constructiile realizate pe acesta asa cum sunt ele stabilite conform legislatiei in vigoare.
(10) Superficiarul este obligat sa remedieze pe cheltuiala sau orice defectiuni sau degradari care pot aparea pe terenul in cauza pe durata prezentului contract.
(11) Dupa incetarea exploatarii constructiei, indiferent de motivul incetarii, Superficiarul va demola pe cheltuiala sa lucrarile de constructii efectuate si va preda terenul Proprietarului in starea avuta la data incheierii prezentului contract.
Art. 7 Incetarea contractului
Dreptul de superficie inceteaza pentru una din urmatoarele cauze:
a. La expirarea perioadei daca partile nu au hotarat prelungirea acestuia;
b. Prin consolidare, data la care terenul si constructia devin proprietatea aceleiasi
persoane;
c. Inainte de expirare prin acordul scris al ambelor parti;
d. Prin reziliere de catre Proprietar in cazul nerespectarii obligatiilor contractuale de catre Superficiar sau a incapacitatii indeplinirii acestora;
e. In cazul nerealizarii de catre chirias investitiei prevazute la art. 2(3) in termenul
prevazut de art. 6(3) din contract.
f. In cazul in care interesul national sau local o impune, prin denuntarea unilateral a contractului de catre Proprietarul terenului. In aceasta situatie, Proprietarul va notifica de indata intentia de denuntare precum si motivele care au determinat aceasta masura.
Art. 8 Raspunderea contractuala
(1) Conform art. 1350 din Codul civil, orice persoana trebuie sa–si exercite obligatiile pe care le-a contractat. Atunci cand fara justificare, nu isi indeplineste aceasta indatorire, ea este raspunzatoare de prejudiciul cauzat celeilate parti si este obligate sa repare acest prejudiciu in conditiile legii. Daca prin lege nu se prevee altfel, nici una dintre parti nu poat inlatura aplicarea regulilor răspunderii contractuale pentru a opta in favoarea altor reguli care i-ar fi mai favorabile.
(2) Atunci cand, fara justificare, una din parte contractante nu isi exercita obligatiile nascute din acest contract, cealalta parte are dreptul de a rezilia unilateral contractului cu dauneinterese daca este cazul. In cazul incetarii contractului conform art. 7, lit. a si c si d, proprietarul renunta expres si irevocabil la orice drepturi de proprietate asupra constructiilor realizate si anexelor acestora, aplicarea prevederilor art. 699 din Codul civil fiind exclusa.
Art. 9 Forta majora si cazul fortuit
(1) Partile contractante sunt exonerate de raspunderea contractual pentru neexecutarea la termen si /sau in mod necorepunzator total sau partia a oricarei dintre obligatiile care ii incumba in baza prezentului contract daca neexecutarea obligatiei respective si prejudiciul au fost cauzate de forta majora si cazul fortuit.
(2) Forta majora va fi interpretata in conformitate cu legislatia in vigoare si trebuie sa fie confirmata de catre o autoritate competenta.
(3) Prin forta majora, in sensul prezentului contract se intelege un eveniment independent de controlul/vointa partilor, care nu se datoreaza erorilor sau neindeplinirii obligatiilor de catre acessta si care fac imposibila executarea contractului, aceste evenimente incluzand fara a se limita la : razboi, revolutie, incendiu, inundatie, sau orice calamitate naturala, carantina, embargo.
Art. 10 Notificari
In sensul prezentului contract, orice notificare/comunicare adresata intre parti este
considerate valabila numai daca va fi transmisa prin posta cu confirmare de primire la adresele din corespondenta, sau personal cu semnare de primire.
Art. 11 Dispozitii finale
(1) Partile prin reprezentanti, declara cunoscand dispozitiile Codului Penal referitoare la falsul in declaratii ca au capacitate deplina de a incheia un mod valabil prezentul contract si ca nu exista nici un fel de impediment de natura legala, contractuala sau de orice alt del in masura sa afecteze sau sa prejudiecieze in vreun fel capacitatea de a executa in mod valabil si pe deplin toate si fiecare din obligatiile asumate potrivit prezentului contract.
(2) Toate obligatiile asumate de Superficiar in legatura cu prezentul contract se vor transmite succesorilor de drept.
(3) In situatia in care la un moment dat oricare din dispozitiile prezentului contract este  sau devine lipsita de valabilitate, ilegala sau nu poate fi pusa in executare in baza vreunei legi sau unei reglementare legala, acest lucru nu va afecta sau prejudia in nicun fel valabilitatea, legalitatea sau punerea in executare a celorlalte prevederi ale prezentului contract si daca este necesar in acest scop pe perioada de timp in care respectiva prevedere este considerate omisa din prezentul contract.
(4) Modificarea prezentului contract prin act aditional se fa efectua prin acordul partilor, numai in scris si semnat in mod valabil in fata unui notar public din Romania de catre o persoana autorizata in numele fiecarei parti.

Prezentul contract a fost redactat si autentificat la Biroul notarial……………… intr-un singur exemplar original si patru duplicate din care exemplarul original si un duplicat se pastreaza in arhiva biroului notarial.




Proprietar,                                                                                 Superficiar,
